Fyra nyanser av brunt

Fire nyanser av brunt er en svensk film fra 2004 
regissert av Tomas Alfredson. Filmen ble sett på som overraskede 
lang (nesten tre timer) og tragisk da den kom, med tanke på at 
komiker-gruppen bak filmen: «Killing-gjengen», tidligere bare hadde 
laget komedier.
Den vant fire Guldbagge-priser, for regi, beste mannlige (Robert 
Gustafsson) og kvinnelige (Maria Kulle) skuespiller og beste birolle 
(Ulf Brunnberg) 


== Handling ==
Handlingen i Fire nyanser av brunt veksler mellom å følge fire 
familier fra ulike sosiale og økonomiske lag i løpet av noen ukers tid. 
Selv om disse familiene er ulike på overflaten har de mye felles; en 
dyp tristhet, mangel på kommunikasjon, og en generell «brunhet», som 
enten kan representere en gammeldags streng holdning og mangel på 
følelser (i likhet med «brune», konservative, politiske partier som 
nazismen) eller dritt\avføring; noe som antas fra begynnelsen av filmen 
da tilsynelatende vakre landskapsbilder og storslagen musikk blir kombinert med et shot av en brun kloakk-elv.
Den første familien består av Robert Gustafsson's karakter Christer, 
hans kone og hans sønn. Hos denne familien er foreldrenes mangel på 
følelser overfor hverandre og overfor sønnen et hovedmoment. Foreldrene 
har nøye inngåtte rutiner de gjennomfører hver dag (lage toast om 
morgenen, lese i bok i hver sin stol om kvelden) og en formell, 
unyansert måte å snakke på, noe som vitner om et kjedelig, døende 
ekteskap. Sønnen Morgan lider under de inkompetente foreldrene som ikke 
kan gi ham en følelse av kjærlighet, og blir en skoletaper som låser 
seg inne på gutterommet og spiller videospill. Først etter at Christer 
blir brannskadd da han viser Morgan kremeringsanlegget på stedet han 
jobber blir familien konfrontert med mangelen på 
kommunikasjon\følelser. Det blir etterhvert umulig å opprettholde den 
kunstige fasaden og holde tilbake tristheten som har vært i familien 
lenge, når de hele tiden ser det brente ansiktet til Christer. I en av 
de siste scenene prøver Morgan å begå selvmord, men blir reddet av faren. 
Først etter dette forstår Christer hvor ille Morgan har hatt det, og 
viser sine følelser for sønnen.
Den andre familien består av sønnene til en eksentrisk nylig avdød playboy. Her kan situasjonen sies å være snudd rundt, da det er sønnene som representerer det brune\gammeldagse, siden disse føler oppveksten deres har blitt ødelagt av farens utagerende livsstil, som besto av penger, hesteløp og sex med forskjellige kvinner. Sønnene føler de har manglet en stabilitet og «normalitet» i livene sine. Spesielt for sønnen Tony (spilt av Jonas Inde) har farens manglende ansvar vært hardt, noe som understrekes da han prøver å begå selvmord ved å henge seg over farens kiste. En annen grunn til selvmordsforsøket er at farens nye unge kone en gang var hans egen kjæreste.
Den tredje familien består av en ung mann som nettopp har startet en hip, moderne restaurant og hotell, og hans gammeldagse, "vulgære" foreldre som jobber som omreisende tryllekunstnere. Denne sønnen misliker også sine foreldre, hovedsakelig på grunn av deres dårlige smak, som kanskje minner ham om en dårlig oppvekst eller en fastlåst livsstil (likt situasjonen den første familien er i). Sønnens forakt for foreldrene vises best gjennom hans forhold til en tre-figur han får i gave når foreldrene besøker hotellet hans. For sønnen symboliserer denne tre-figuren all kitsch og dårlig smak han har prøvd å fjerne seg fra, han prøver derfor å kvitte seg med denne figuren på en rekke måter uten at kjæresten ser det, før han til slutt ødelegger den helt mot slutten av filmen.
En konfrontasjon med foreldrene ser man aldri i denne historien.
Den fjerde og siste familien er egentlig ikke en familie lenger. Her følger man en ung kvinne som har blitt voldtatt av faren når hun var liten og er med i en samtalegruppe med ham i nåtiden. Faren kjenner først ikke igjen sin egen datter, og voldtektene blir gradvis avslørt gjennom flashbacks og utspill fra kvinnen. Dette segmentet bryter ganske sterkt med resten av filmen, i og med at familien er oppløst, siden det ikke handler om en sønn (snarere en datter), siden filmen ikke gir noen håp for forsoning (faren blir drept av datteren) og er alt i alt en ganske standard filmatisk beskrivelse av pedofili (der den pedofile har forbrutt seg mot naturen og må dø for å få rettferdighet). 
Av likhetstrekk kan man peke på mangelen på kommunikasjon mellom mennesker, da faren ikke hørte på datteren da han forgrep seg på henne; en slags ultimat og grusom kommunikasjonssvikt, eller at lederen av samtalegruppen ikke egentlig hører på det gruppemedlemmene sier, noe som bekreftes av at hun ikke takler å snakke om den unge kvinnens problemer og heller ikke klarer å hjelpe noen.
Fra disse fire historiene kan man se at temaet i filmen er mangel på kommunikasjon mellom generasjoner, både med kommunikasjon av følelser og tanker, men også kommunikasjon av trender og livssyn, noe man ser spesielt med Morgans utrendy foreldre (faren interesserer seg f.eks ikke for PC) eller ved den unge hotell-eieren som hater foreldrene fordi de er utrendy.


== Skuespillere ==
Robert Gustafsson som Christer Landin
Maria Kulle som Anna Landin
Karl Linnertorp som Morgan Landin
Jonas Inde som Ray
Johan Rheborg som Kjell Levrén
Henrik Schyffert som Richard Brunn
Anna Björk som Tove Brunn
Iwar Wiklander som Jan-Erik
Karin Ekström som Smulan
Finn Nielsen som Perikles
Fyr Thorwald som Raimo Keskinen
Jonas Inde som Tony
Anders Johannisson som Kenneth
Oskar Thunberg som Mikael
Elisabet Carlsson som Johanna
Conny Linnteg som Sören H. Lindberg
Johan Rheborg som Ernst
Ulf Brunnberg som Olle
Sofia Helin som Jenny
Anna Ulrica Ericsson som Helen


== Eksterne lenker ==
(en) Fyra nyanser av brunt på Internet Movie Database 
(no) Fyra nyanser av brunt hos Filmfront 
(sv) Fyra nyanser av brunt i Svensk Filmdatabas 
(da) Fyra nyanser av brunt i Danmark Nationale Filminstitut 
(fr) Fyra nyanser av brunt på Allociné 
(nl) Fyra nyanser av brunt på MovieMeter 
(en) Fyra nyanser av brunt på AllMovie 
(en) Fyra nyanser av brunt på Turner Classic Movies 
(en) Fyra nyanser av brunt på Rotten Tomatoes